17. november 2006 kom Nýggja Testamentið út í MP 3 sniði á fløgu. Í 1992 kom Nýggja Testamentið út á ljóðbondum. Upplesarar vóru: Árni av Reyni og Heri Jacobsen. Nú er Bíbliugrunnurin fegin um at bjóða somu útgávu í MP 3 sniði. Áðrenn upptøkurnar eru gjørdar til MP 3, eru tær reinsaðar, so ljóði er klárt og vælljóðandi. NT í MP 3 er sera hent til teirra, ið hava veika sjón ella sum eitt nú eru á ferð og ynskja at lurta eftir orðinum ella tann, ið ynskir at kenna Nýggja Testamenti, men ikki hevur umstøður ella orku til at lesa. Við tað, at útgávan er í MP 3, er lætt at lurta eftir útgávuni á MP 3-spælarum, flestu DVD-spælarum, iPod, nógvum fartelefonum, farteldum, umframt at fløguspælarnir í nýggjum bilum oftani kunnu spæla MP 3. Hon fært til keyps fyri umleið 199. kr (vegleiðandi prísur).